Nyeste Skilderie af Kiøbenhavn, 1809-12-23
Indenlandske Efterretninger. Under d. 21 Novbr. d. A. er igjennem den Slesvigske Overret i Gottorff udfærdiget følgende Circulair=Anordning: J Hans Kongelige Majestets Navn: Saavel for at erfare med Vished, om de med Privilegier forsynede Fabriker, og Manufacturer, efter Hans Majestæts den nu regierende Konges Tronbestigelse tilbørlig have anholdt om Fornyelse af de dem forundte Privilegier, og Concessioner, som og for at give de Jndberetninger om hele Fabrikvæsenet, som det Kgl. General-Land-Oeconomie- og Commercecollegium er forpligtet til at forelægge Hs. Majestæt, den tilbørlige Fuldstændighed, og for at kunne tilføie samme en Oplysning om saadanne i Stæderne og Landdistricterne værende Anlæg, der formedelst deres ringe eller lidet udbredte Drivt, endnu ikke af vedkommende Øvrigheder, er opgivet, bliver det fornødent, at de ved Circulairskrivelse af 13 Julii 1774 fordrede og hidtil indsendte tabellariske Efterretninger om de i ethvert District værende Fabriker, ogsaa indeholde Oplysninger og Opgivelser angaaende saadanne Anlæg, som paa et eller andet Sted fra ringe eller mindre betydelige Værksteder have hævet sig til nogen Betydenhed og kunne qvalicificere Eieren til et Kongeligt Privilegiums Meddelelse. J denne Henseende og da det af foranførte Aarsag er fornødent, saasnart som mueligt, at underrettes om de mindre og større Jndustrie=Anlæg, der i Slutningen af forrige Aar fandtes i de Kongelige Stater, paalægges herved det adelige St. Johannis Kloster, Overdirectionen for Flekken Kappeln, ligesom og samtlige Godseiere og Jurisdictioner i de adelige Districter i Hertugdømmet Slesvig, de sidste især med fortrinlig Omhyggelighed for Termins-Jndberetningerne, at indhente alle fornødne Oplysninger til Meddelelse af en saadan tabellarisk Efterretning om alle til adelige Godser henhørende Fabriker eller Manufacturer, da ved Benævnelsen Fabriker eller Manufacturer forstaaes, saavel alle Jndustrie=Anlæg, hvor ubetydelige de i nærværende Øieblik end maatte være, som og Værksteder, om end disse i Henseende til deres Frembringelser, maatte høre til Laugene, men dog saavel i Henseende til deres muelige Udvidelse, som Antallet af Mennesker, de give Beskjæftigelse, og Mængden, af forfærdigede Varer ere anseelig vigtigere end Laugsmesternes Værksteder, eller naar der arbeides deri med Machiner eller med andre hos Professionister ikke sædvanlige eller i det mindste ikke almindelig bekiendte Indretninger. - For at lette Besvarelsen af disse Opgaver og gjøre Oversigten, ved Brugen mindre besværlig, er herved aftrykt et Schemain blanco, der efter indhentede Oplysninger fra Godseierne og Jurisdictionerne er at udfylde, alt ligesom det for hvert Anlæg især er anvendeligt. Denne Tabelle tilføies foruden en Oplysning om enhver Fabriks Beliggenhed, ogsaa de særegne bemærkninger, hvortil enten Mængden, eller den fortrinlig gode Beskaffenhed af Producterne eller Anlæggenes Drivt, kunde give Anledning; som og en Opgivelse om Machinerne drives ved Vand eller hvilken anden Kraft. - Disse Efterretninger ere for afvigte Aar at indsende i begge de første Maaneder af 1810 og dette gientages i Fremtiden i de første Maaneder af hvert Aar.